หุ้นโซลปิดบวก 0.67% นักลงทุนคลายวิตกเฟด
หุ้นโซลปิดบวก 0.67% นักลงทุนคลายวิตกเฟด
17 มี.ค. 2560

ดัชนีคอมโพสิตตลาดหุ้นเกาหลีใต้ปิดบวกในวันนี้แตะระดับสูงสุดในรอบ 2 ปี เนื่องจากนักลงทุนคลายความกังวลหลังจากธนาคารกลางสหรัฐ (เฟด) ส่งสัญญาณว่า ธนาคารจะปรับขึ้นอัตราดอกเบี้ยครั้งต่อไปในปีนี้อย่างค่อยเป็นค่อยไป ขณะที่นักลงทุนต่างชาติเข้าช้อนซื้อหุ้นในตลาดเกาหลีใต้ต่อเนื่อง สำหรับค่าเงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 14.50 จุด หรือ +0.67% ปิดที่ 2,164.58 จุด โดยมีปริมาณการซื้อขายปานกลาง 297 ล้านหุ้น มูลค่า 4.83 ล้านล้านวอน (4.27 พันล้านดอลลาร์สหรัฐ) โดยมีหุ้นบวกมากกว่าหุ้นลบในสัดส่วน 420 ต่อ 376